കാലടി സര്വകലാശാലയിലെ പരീക്ഷാ പേപ്പര് കാണാതാകല്: അദ്ധ്യാപകര്ക്ക് പിന്നാലെ പൊലീസ് കൊച്ചി: കാലടി ശ്രീശങ്കരാചാര്യ സംസ്കൃത സര്വകലാശാലയില് ഉത്തരക്കടലാസുകള് കാണാതാവുകയും പിന്നീട് തിരികെ വരികയും ചെയ്ത കേസില് പൊലീസ് അന്വേഷണം ഉൗര്ജിതമാക്കുന്നു. അദ്ധ്യാപകര് തമ്മിലുള്ള തര്ക്കങ്ങളും അനദ്ധ്യാപകരുടെ ഇടപെടലുകളും സംശയിക്കുന്ന കേസാണിത്. പോളിഗ്രാഫ് പരിശോധന ഉള്പ്പെടെ നടത്താനും ആലോചിക്കുന്നുണ്ട്. കഴിഞ്ഞമാസം 276 ഉത്തരക്കടലാസുകള് കാണാതായ ശേഷം ഇതിന്റെ ചുമതലയുണ്ടായിരുന്ന അദ്ധ്യാപകനും ഇടത് അദ്ധ്യാപക സംഘടനയുടെ നേതാവുമായിരുന്ന ഡോ. കെ.എം. സംഗമേശനെ സസ്പെന്ഡ് ചെയ്തിരുന്നു. രണ്ടാഴ്ചയ്ക്ക് ശേഷം ഉത്തരക്കടലാസുകള് പലതവണ പൊലീസുള്പ്പെടെ പരിശോധന നടത്തിയ അലമാരയില് പ്രത്യക്ഷപ്പെട്ടു. തുടര്ന്ന് സംഗമേശന്റെ സസ്പെന്ഷന് പിന്വലിച്ചിരുന്നു. കാലടി പൊലീസ് ഇന്നലെയും കോളേജിലെത്തി മൊഴികള് രേഖപ്പെടുത്തിയതായി ശ്രീശങ്കരാചാര്യ സംസ്കൃത സര്വകലാശാലാ ടീച്ചേഴ്സ് അസോസിയേഷന് പ്രസിഡന്റു കൂടിയായ ഡോ.കെ.എം. സംഗമേശന് പറഞ്ഞു. പെരുമ്ബാവൂര് ഡിവൈ. എസ്.പിയുടെ നേതൃത്വത്തിലാണ് കേസ് അന്വേഷണം.